**ЧАСТИЧНА ОЦЕНКА НА ВЪЗДЕЙСТВИЕТО**

**Институция:** Община Пловдив

**Нормативен акт:** Приемане на Правилник за дейността и устройството на Общински институт „Старинен Пловдив“

**Контакт за въпроси:** stargrad@oldplovdiv.com **Телефон:** 032 62 71 32

**Дата: 26.09.2022г.**

**І. Дефиниране на проблема:**

Предлаганият Правилника за дейността и устройството на Общински институт „Старинен Пловдив“, и Приложение №1 „Предоставени права за управление на имоти на ОИ „Старинен Пловдив”, неразделна част от Правилника, са свързани с необходимостта от оптимизиране на цялостната дейност на ОИ „Старинен Пловдив“ и в частност, нарасналият обем дейности по управлението и опазването на недвижимите културни ценности, осъществяване на контрол и съдействие при опазване на културното наследство и инфраструктурата на територията на АИР „Старинен Пловдив“, популяризиране на програмата „Да съхраним ЗАЕДНО Старинен Пловдив“, отварянето на нови обекти на ОИ „Старинен Пловдив“ за посетители и разгръщането на туристическата агентска дейност на Института.

**II. Цели:**

Целта на приемане на настоящите промени е: да се оптимизира и развие дейността на ОИ „Старинен Пловдив“ в управлението и извършването на дейности по опазване и закрила на недвижими културни ценности, както и да се осигури целесъобразно развитие и непрекъснато повишаване на качеството на съществуващите услуги, както и да бъдат предложени нови такива, които да привлекат не само туристи и гости на града, но и местните жители, така че да се постигне синергичен ефект в обживяването на АИР „Старинен Пловдив“.

**III. Идентифициране на заинтересованите страни:**

Преки заинтересовани страни:

- Общински институт „Старинен Пловдив“, който има ангажимент в управлението и извършването на дейности по опазване и закрила на движими и недвижими културни ценности, предоставени му чрез Приложение №1 „Предоставени права за управление на имоти на ОИ „Старинен Пловдив”, неразделна част от Правилник за дейността и устройството на Общински институт “Старинен Пловдив”;

- Граждани и гости на гр. Пловдив, които посещават АИР „Старинен Пловдив“ и са целевата група за предлаганите туристически продукти и услуги, както и за популяризиране на културно – историческото наследство на гр. Пловдив.

- Студенти, специализанти, докторанти, академичната общност на местно, регионално, национално и международно ниво, които да се ползват от специализираните услуги на ОИ „Старинен Пловдив“.

- Граждани, притежаващи имоти на територията на АИР „Старинен Пловдив“, които имат нужда от консултация и съдействие във връзка с опазване на недвижимото културно наследство.

**IV. Варианти на действие:**

Вариант за действие 1 „Без намеса“:

При този вариант ще продължи да се наблюдава:

-липса на възможност да се увеличат обектите, които Общински институт „Старинен Пловдив“ представя, стопанисва и управлява;

- нерегламентирани намеси върху сгради – паметници на културата;

- недостатъчно популяризиране на ценността на АИР „Старинен Пловдив“

- недобро използване на експертния капацитет на служителите на ОИ „Старинен Пловдив“

Вариант за действие 2 „Приемане на правилника“:

При този вариант ще бъдат осигурени:

- ефективно и ефикасно управление на имотите, управлявани от Общински институт „Старинен Пловдив“ и обезпечаването им с необходимия персонал за тяхното стопанисване;

- повишаване на качеството на предлаганите услуги и развиването на нови такива, така че да се постигне устойчиво опазване на богатото културно наследство;

- спазване на националното законодателство с цел опазване и съхранение на богатото културно-историческо наследство и прилежащата инфраструктура, находящо се на територията на АИР „Старинен Пловдив“

**V. Разходи:**

Вариант за действие 1 „Без намеса“:

Не се предвиждат допълнителни разходи.

Вариант за действие 2 „Приемане на правилника“:

Не се предвиждат допълнителни разходи.

**VI. Ползи:**

Вариант за действие 1 „Без намеса“:

Ползите за заинтересованите страни са следните:

1. Общински институт „Старинен Пловдив“: няма да има ползи. Ще продължи да функционира без да реализира пълния си потенциал, като предвид нарасналия обем на работа и дейности, това би довело до снижаване на качеството, затруднение при изпълнение на дейностите и забавяне на някои от услугите.

2. Граждани и гости на гр. Пловдив: няма да имат полза.

Вариант за действие 2 „Приемане на правилника“:

Ползите за заинтересованите страни са следните:

1. Общински институт „Старинен Пловдив“: Институтът ще повиши ефективността и гъвкавостта на предлаганото обслужване на недвижими културни ценности, с цел популяризиране на културното и историческото наследство, като включително отвори нови обекти и разгърне допълващи дейности, които да привлекат традиционните жители на града, като по този начин се увеличат посетителите и ползвателите.

2. Граждани и гости на гр. Пловдив: ще се запази богатото културно наследство на територията на АИР „Старинен Пловдив“ и ще се даде възможност да получат по-пълноценно и качествено туристическо обслужване.

**VII. Потенциални рискове:**

При неприемане на Правилника за дейността и устройството на ОИ „Старинен Пловдив“ съществува риск от сериозно затрудняване на дейността на института, забавяне на планирани дейности по опазване и закрива на културните ценности, влошаване на публичния образ на института, а оттам и на града като международна туристическа дестинация.

Не са идентифицирани конкретни рискове при реализирането на Вариант 2 „Приемане на правилника“.

**VIII. Административна тежест:**

o Няма ефект

**IX. Въздействие върху микро, малки и средни предприятия (МСП):**

• Актът не засяга МСП

**X. Проектът на нормативен акт изисква цялостна оценка на въздействието:**

o Да

• Не

**XI. Обществени консултации:**

Проектът на Наредбата ще бъде предоставен за обществени консултации в рамките на 30 дни, като за този срок ще бъде публикуван на официалната страница на Община Пловдив, раздел „Проекти на нормативни актове“. Постъпилите в този срок предложения и становища, както и обосновка за неприетите предложения, ще бъдат отразени в справка, която ще се публикува на официалната страница на общината в предвидения от закона срок.

**XII. Подпис на отговорното лице :**

**Ел. поща:** stargrad@oldplovdiv.com

Тази оценка на въздействието аргументирано представя вероятните ефекти от предложеното действие.

Име и длъжност: Нина Толева-Новак, заместник директор в ОИ „Старинен Пловдив“

**27.09.2022 г.**